WICE เปิดตัวสวย เทรดวันแรกพุ่ง 5.15 บ. เหนือ IPO 145.24%
WICE เปิดตัวสวย เทรดวันแรกพุ่ง 5.15 บ. ณ เวลา 10.03 น. ราคาอยู่ที่ 5.15 บ. เพิ่มขึ้น 3.05 บ. หรือ 145.24% จากราคาขาย IPO ที่ 2.10 บ. มูลค่าซื้อขายที่ 885.38 ลบ. 
28 ก.ค. 2558

ผู้สื่อข่าวรายงานว่า ราคาหุ้นบริษัท ไวส์ โลจิสติกส์ จำกัด (มหาชน) หรือ WICE เปิดเทรดวันแรก ณ เวลา 10.03 น. มาที่ 5.15 บาท เพิ่มขึ้น 3.05 บาท หรือ 145.24% จากราคาขาย IPO ที่ 2.10 บาท มูลค่าซื้อขายที่ 885.38 ล้านบาท ขณะที่ดัชนีตลาดหุ้นไทยโดยรวมบวก 0.52%
อนึ่ง WICE เป็นผู้ประกอบการรับจัดการขนส่งสินค้าระหว่างประเทศของไทยที่มีรายได้สูงสุดอันดับ 9 (ปี 2556) ที่เข้ามาทำ IPO ในปีที่ภาวะการนำเข้า-ส่งออกของไทยชะลอตัว อย่างไรก็ดี โอกาสในระยะยาวจากธุรกรรมการค้าระหว่างประเทศที่สูงขึ้น และการเป็น AEC play ก็ถือเป็นโอกาสที่น่าติดตามยิ่งของบริษัท